A Nemzeti Művelődési Intézet pályázatot hirdet **„100 év, 100 fotó, 100 élet”** címmel, melynek felhívása a linken keresztül olvasható.

<https://nmi.hu/2020/08/27/100-ev-100-foto-100-elet/>

„Minden család kincsei között megkülönböztetett tisztelet övezi a régi, olykor elsárgult fotókat, amelyen a felmenők, rokonok életének egy fontos állomásába pillanthatunk be. A megkopott fotókon megelevenedik a múlt, a fotón megörökített pillanat mögött olykor a családi legendárium fontos eseményei húzódnak meg. A celluloid film 1887-es, majd az első, kifejezetten amatőr- és hobbifotósok számára kifejlesztett gép 1888-as megalkotásával és piacra dobásával egyre több amatőr kép készült. Persze a mára megszokott, s napjában akár többször is előforduló kattintás akkoriban komoly előkészületet igényelt, a fénykép elkészítése kiemelt családi, baráti esemény volt.

A Nemzeti Művelődési Intézet több kategóriában meghirdetett felhívása időutazásra hív mindenkit. A felhívás célja: képekben bemutatni az elmúlt 100 éven átnyúló emberi kapcsolatokat, elődeink történeteit az 1920-as évektől napjainkig.”

A felhívás felületén, a részletes ismertető mellett a jelentkezők a webfelületen keresztül fel is tölthetik pályamunkáikat.

**Jelentkezési határidő: 2020. október 11.**